Alessio Romagnoli viċin li jġedded ma' AC Milan Id-difensur ta' AC Milan Alessio Romagnoli jinsab ferm viċin li jiffirma kuntratt ġdid mal-klabb tiegħu. Hu mifhum li d-diriġenti Rossoneri diġá laħqu ftehim mal-plejer ta' nofs il-grawnd Hakan Calhanoglu u l-goalkeeper Gianluigi Donnaruma u issa se jippruvaw jagħlqu wkoll mal-plejer ta' 25 sena. Bħalissa Romagnoli għandu kuntratt ma' Milan li jiskadi fis-sena 2022 iżda l-għan tal-klabb min-naħa ta' fuq tal-Italja hu dak li jtawlu l-ftehim eżistenti. Romagnoli ilu ma' Milan sa mis-sena 2015 fejn lagħab 157 partita u skorja sitt goals. Fil-passat huwa libes ukoll il-flokkijiet ta' Roma u Sampdoria.